**Primăvara prin...blăniţă**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Ce-i cu tine, domnişoară?

De ce vrei să mergi afară?

Ai simţit că-i primăvară

Şi vrei să ieşi, prima oară?

Nu ştiu ce să fac cu tine,

Dacă-i vremea, se cuvine,

Să mă-ncred că este bine

Să te las printre albine,

Printre flori şi gângurit

Ce-l consider cam subit…

Nu eşti tocmai de iubit!

Lasă…timpul nu-i grăbit,

Te aşteaptă şi pe tine

Chiar de pleacă, iarăşi vine,

Primeşti ce ţi se cuvine…

La lăbuţe-o să se-nchine

Un motan venit din lume!”

Astfel eu vorbeam pisicii

Care nu răspundea fricii

(Ce-o simţea-n curtea bunicii)

C-o vor năpădi puricii!

Cu ochi mari de visătoare

Pisica se credea mare,

Năzuia la o-ntâlnire

Cu cea mai mare iubire!

Cu o mângăiere blândă

Mâna-n blană se scufundă

Iar pisica acum se “scaldă”

În iubirea mea cea caldă!